सूत्रों की मानें तो पार्टी गुजरात में सीएम का चेहरा बदलने जा रही है. नए नामों में कपड़ा मंत्री स्मृति ईरानी का नाम सबसे आगे चल रहा है. स्मृति ईरानी के पक्ष में संगठन क्षमता और गुजराती भाषा में माहिर होना जाता है. दूसरे नंबर पर केंद्रीय सड़क परिवहन, राजमार्ग और शिपिंग के राज्यमंत्री मनसुख मांडविया का नाम चल रहा है. वो पाटीदार तो हैं ही, साथ में किसान भी हैं. ज़मीनी नेताओं में उनका नाम शुमार किया जाता है. तीसरा नाम वजुभाई वाला का है, जो क्षत्रिय समाज से एक मज़बूत नाम हैं. फिलहाल वो कर्नाटक के गवर्नर हैं, लेकिन संगठन के बारे में उनकी अचूक जानकारी और सौराष्ट्र में मज़बूत पकड़ उन्हें राज्य में लौटा सकती है. ज़ाहिर है बीजेपी के सामने 2019 का रण है और वो किसी भी कीमत पर गुजरातियों को और नाराज़ करने का जोखिम नहीं ले सकती.